Kedves Versenyző!

Először olvasd végig figyelmesen a gyakorlati feladat leírását! A rajz elkészítésére 60 perc áll rendelkezésedre. Ne feledkezz meg a folyamatos mentésről munka közben!

Képzelj magad elé egy tóparti napsugaras kirándulást! Rajzolj róla egy vidám, esztétikus képet a következők szerint:

* Nyiss egy új rajzlapot! **Mentsd** el a munkádat **Vezetéknév\_Keresztnév.png** formátumban a **magadott mappába**!
* A rajzlap méretei: **szélessége: 22 cm, magassága: 17 cm** legyen!
* A rajzlapodnak legyen **fekvő** tájolása, zárd **vízszintesen és függőlegesen középre**!
* Keretezd be a rajzlapod egy **fél cm** vastag, **RGB (250; 125; 10)** színkódú kerettel! (Használhatod a rácsot, a nagyítást!)
* Oszd el a rajzlapod kétfelé, egy, **a lap tetejétől 10 cm-re, vízszintesen meghúzott egyenes vonallal**! A felső rész lesz a táj, alul a tóban tükröződő tájkép!
* Helyezz el arányosan a rajzlapod felső részén legalább három **hegyet,** legalább öt **bárányfelhőt,** egy **napot**, és egy **turistautat,** egy **hátizsákos kirándulót** az útra, és egy szép, szimmetrikus **fenyőfát** az út mellé!
* Rajzolj a kép jobb oldalára, az út mellé, egy **5 cm** magas, **képkeret színű rudat**, arra rá egy **1 cm** magas, **6 cm** széles, **fehér téglalapot**, mely szintén a **képkeret színével keretezett**! A tábla felirata: **Arial, 10 pont nagyságú, zöld nagybetűkkel** írt **TÁJVÉDELMI KÖRZET** legyen!
* Készíts az út mellé legalább **hat különféle**, vidám **virágot,** töltsd ki a **háttér színét!**
* A kép felső részének akkora részét **tükrözd függőlegesen**, amely pontosan belefér az alsó részen meghagyott helyre, a tóba! A tükrözött képrészlet színeit **invertáld** (más szóval váltsd az ellentétére), majd **halványítsd** el kékesebbre!
* Ússzon a tavon még **négy kacsa**, melyek a méretükön kívül legyenek egyformák, legyen köztük egy **nagy**, **két kicsi ússzon egymással szemben**, és a harmadik legyen **megdöntve**! Az úszó **kacsák** is **tükröződjenek** a vízen!
* **Egészítsd ki a rajzod esztétikusan általad kitalált elemekkel!**
* **Ellenőrizd a mentést!**

Sikeres versenyzést kíván a versenybizottság!